****

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA BEREK**

**OPĆINSKO VIJEĆE**

**KLASA: 021-05/24-01/02**

**URBROJ: 2103-06-01-24-5**

**Berek, 30. prosinca 2024. godine**

**Z A P I S N I K**

o radu 22. sjednice Općinskog vijeća Općine Berek održane 30. prosinca 2024. (ponedjeljak) u vijećnici koja je započela s radom u 11:30 sati.

Nazočni vijećnici: Anka Markač, Senka Jambrišak, Josip Marković, Marija Riđanović, Zvonko Barilarić, i predsjednik Općinskog vijeća Tomislav Šunjić (6).

Na sjednici su nazočni i Mato Tonković (općinski načelnik), Sanela Oručević (administrativni tjani7referent za društvene djelatnosti),

Predsjednik Općinskog vijeća otvara 22. sjednicu Općinskog vijeća Općine Berek, pozdravlja prisutne, konstatira da je na sjednici nazočno šest (6) vijećnika, predstavnici medija, te zahvaljuje na odazivu na sjednicu.

Predsjednik Općinskog vijeća čita predloženi dnevni red.

**D N E V N I R E D:**

1. Usvajanje zapisnika s 21. sjednice Općinskog vijeća,
2. Izmjene i dopune proračuna,
3. Izmjene i dopune programa građenja komunalne infrastrukture za 2024.godinu
4. Odluka o brisanju objekta iz evidencije za obračun komunalne naknade,
5. Razno.

Predsjednik vijeća Tomislav Šunjić daje dnevni red na usvajanje.

Bez rasprave jednoglasno, sa šest (6) glasova „ZA“ (Anka Markač, Senka Jambrišak, Josip Marković, Marija Riđanović, Zvonko Barilarić, Tomislav Šunjić) usvojen je dnevni red.

Prelazi se na sam rad sjednice po točkama dnevnog reda.

**AD.1. Usvajanje zapisnika s 21. sjednice Općinskog vijeća**

Predsjednik Općinskog vijeća navodi kako je zapisnik dobiven u materijalima, te da je to zapisnik sa zadnje sjednice. Otvara raspravu po ovoj točci dnevnog reda.

Bez rasprave, jednoglasno s šest (6) glasova „ZA“ (Anka Markač, Senka Jambrišak, Josip Marković, Marija Riđanović, Zvonko Barilarić, Tomislav Šunjić ) usvojen je

***„Zapisnik s 21. sjednice Općinskog vijeća“***

*(Zapisnik s 21. sjednice Općinskog vijeća nalazi se u privitku ovoga zapisnika i čini njegov sastavni dio)*

**AD.2. Izmjene i dopune proračuna**

Tomislav Šunjić započinje s drugom točkom dnevnog reda –Izmjene i dopune proračun. Predsjednik otvara rasprava po ovoj točci dnevnog reda.

U nastavku sjednice načelnik obrazlaže kako je do preraspodjele tj. Izmjena i dopuna proračuna došlo iz razloga što se odustalo od gradnje Poučne staze u Podgariću, te zbog same izgradnje vrtiće, jer mu se je gradnja produžila.

Predsjednik Općinskog vijeća zahvaljuje načelniku. Ovu točka dnevnog reda stavlja se na glasovanje.

Bez rasprave jednoglasno, s šest (6) glasova „ZA“ ( Anka Markač, Senka Jambrišak, Josip Marković, Marija Riđanović, Zvonko Barilarić, Tomislav Šunjić ) usvojene su

**„Izmjene i dopune proračuna“**

*(Izmjene i dopune proračuna nalaze se u privitku ovoga zapisnika i čini njegov sastavni dio)*

**AD. 3. Izmjene i dopune programa građenja komunalne infrastrukture za 2024.godinu**

Tomislav Šunjić započinje s trećom točkom dnevnog reda –Izmjene i dopune programa građenja komunalne infrastrukture za 2024.godinu. Predsjednik otvara rasprava po ovoj točci dnevnog reda.

Tomislav Šunjić pojašnjava da su izmjene nastale zbog asfaltiranja nerazvrstane ceste u Podgariću. Prvobitni plan za 2024.je bio 45.000 € a novi plan nakon izmjena je 100.700 €.

Ova točka dnevnog reda stavlja se na glasovanje.

Bez rasprave jednoglasno, s šest (6) glasova „ZA“ ( Anka Markač, Senka Jambrišak, Josip Marković, Marija Riđanović, Zvonko Barilarić, Tomislav Šunjić ) usvojene su

„**Izmjene i dopune programa građenja komunalne infrastrukture za 2024.godinu“**

(*Izmjene i dopune programa građenja komunalne infrastrukture za 2024.godinu nalaze se u privitku ovoga zapisnika i čini njegov sastavni dio)*

**AD. 4. Odluka o brisanju objekta iz evidencije za obračun komunalne naknade**

Predsjednik Općinskog vijeća Tomislav Šunjić napominje da su vijećnici dobili u materijalima Odluku o brisanju objekta iz evidencije za obračun komunalne naknade, i potom daje riječ daje načelniku Tonkoviću.

Načelnik pojašnjava kako se objekt nalazi u Oštrom Zidu te da je na prošloj sjednici došlo do zabune s kućnim brojem te nije prihvaćena Odluka. Te, nakon razgovora sa gospođom Didić čija je nekretnina predmet ove Odluke ponovno stavljamo na vijeće.

Predsjednik se zahvaljuje načelniku Tonkoviću na obrazloženju te otvara raspravu po ovoj točci dnevnog reda.

Bez rasprave, jednoglasno s šest (6) glasova „ZA“ (Anka Markač, Senka Jambrišak, Josip Marković, Marija Riđanović, Zvonko Barilarić, Tomislav Šunjić ) usvojen je

**„ Odluka o brisanju objekta iz evidencije za obračun komunalne naknade“**

*( Odluka o brisanju objekta iz evidencije za obračun komunalne naknade nalazi se u privitku ovoga zapisnika i čini njegov sastavni dio)*

**A.D. 5. Razno**

Predsjednik Vijeća poziva vijećnike da iznesu svoje eventualne prijedloge i zahtjeve, ukoliko ih imaju.

Načelnik se javio za riječ, te informirao vijećnike o promjenama vezanim za upravljanje vodnim uslugama. Napominje kako je Općina Berek od sada pod ingerencijom tvrtke Vodne usluge Bjelovar. Sve račune za vode, kao i usluge priključaka i popravaka građani će od sada dobivati od Vodnih usluga Bjelovar. Općina je u toj tvrtki manjinski dioničar. Promjene se odnose na veći dio općinskog područja te kako neće biti značajnih promjena u cijeni usluga. Cilj je osigurati bolju opskrbu vodom i bržu reakciju na eventualne kvarove.

Načelnik se također osvrnuo i o problemima sa javnom rasvjetom, kako su građani nestrpljivi te je ključna suradnja između predstavnika sela i općinskih službi u prijavi kvarova.

Na kraju se načelnik zahvalio vijećnicima na suradnji tijekom godine te izrazio nadu da će općina u 2025.godini ostvariti dodatne projekte unatoč ograničenim sredstvima, te se nada će naredna godina biti još uspješnija.

Predsjednik Općinskog vijeća se zahvaljuje svima na dolasku, te zaključuje 22. sjednicu Općinskog vijeća u 12:00 sati.

**ZAPISNIČAR: PREDSJEDNIK**

**Sanela Oručević OPĆINSKOG VIJEĆA:**

**Tomislav Šunjić, dipl.ing.građ.**